[{"text_idx": "#000000", "text": "UEA elspezas milojn por informado sen rezulto"}, {"text_idx": "#000001", "text": "De pluraj jaroj UEA regule subvencias sensukcesan informan agadon c\u0302irkau\u0306 rokfestivalo en Pollando. Ekzemple en 2017 UEA donis 2.000 eu\u0306rojn al lokaj aktivuloj. Neniu poste kontaktis homojn, kiuj tie registris sin kiel \u201damikoj de Esperanto\u201d. Nun la krizanta UEA denove investas monon kaj prestig\u0302on en Pol'and'Rock."}, {"text_idx": "#000003", "text": "Dau\u0306re mankas publikaj informoj pri tio, kiel evoluis la membronombro de UEA dum la jaro 2019, sed eblas supozi, ke la ciferoj ne estas tre favoraj, c\u0302ar apenau\u0306 okazis membrovarbado dum la pasinta jaro. Ankau\u0306 post la jars\u0302ang\u0302o ne videblis rimarkeblaj signoj pri tia aktivado."}, {"text_idx": "#000004", "text": "Anstatau\u0306e la estraro de UEA investas monon, laboron kaj prestig\u0302on por subteni lokajn aktivulojn en Pollando, kiuj volas lui tendon por informi pri Esperanto en granda rokfestivalo. La 10-an de februaro UEA dissendis gazetaran komunikon, petante donacojn por lui tendon dum la festivalo Pol'and'Rock."}, {"text_idx": "#000005", "text": "Estas bezonataj tri mil eu\u0306roj. UEA promesas pagi unu milon el sia propra pos\u0302o, se venos du miloj en donacoj. \"Jam la kvaran sinsekvan jaron UEA subtenas la agadon\", la gazetara komuniko aldonas."}, {"text_idx": "#000007", "text": "\u2013 Mi ne memoras renkonti iun ajn, kiu ekscius pri Esperanto tie, diras \u0141ukasz Z\u0307ebrowski, multjara estrarano de Pola Esperanto-Junularo (PEJ)."}, {"text_idx": "#000008", "text": "\u2013 Ekde la komenco de la Esperanto-agado en la festivalo ni trovis neniun spuron de g\u0302iaj rezultoj. Neniu persono alig\u0302is al PEJ au\u0306 al konataj de ni junularaj Esperanto-eventoj pro c\u0302eesto en la festivalo, komentas Tobiasz Kubisiowski, la nuna sekretario de PEJ, responde al demando de Libera Folio."}, {"text_idx": "#000009", "text": "En la jaro 2017 UEA pagis 2.000 eu\u0306rojn por ke lokaj aktivuloj povu lui tendon dum la rokfestivalo kaj interalie registri novajn \"amikojn de Esperanto\". Estis kolektitaj pli ol ducent nomoj, sed lau\u0306 informoj de la aktivuloj neniu fakte iam ajn poste kontaktis tiujn homojn, do la tuta laboro estis vana. Spite tion, ankau\u0306 en la jaroj 2018 kaj 2019 UEA finance kontribuis al la luo de tendo en la festivalo."}, {"text_idx": "#000011", "text": "\u2013 Se la demando estas principa \u2013 c\u0302u indas investi en varbadon dum la festivalo, tiam la respondo estas, ke sendube jes. G\u0302i estas grandega festivalo, plena de homoj kies aliroj al la mondo kongruas kun tiuj de Esperantistoj kaj kiuj povus serioze interesig\u0302i pri nia lingvo. Do g\u0302i ja estas tau\u0306ga medio por Esperanto-varbado."}, {"text_idx": "#000013", "text": "\u2013 El tempo kiam mi ankorau\u0306 aktivis en PEJ mi memoras, ke la estraro de PEJ komence de la jaro 2016 estis petita pri opinio pri la plano kiel realigi la varbadon en la festivalo. La opinion kun pluraj plibonigproponoj la tiama PEJ-estraro pretigis kaj mi sendis g\u0302in, kiel PEJ-sekretario. Nia mesag\u0302o, kvankam g\u0302i ja estis petita opinio, renkontig\u0302is kun enorme akra respondo de la organizantoj. Tia sperto je la komenco evidente malinstigis PEJ al plua kunlaboro pri la temo, diras \u0141ukasz Z\u0307ebrowski."}, {"text_idx": "#000014", "text": "\u2013 En la unua jaro de la \u201cEsperanto-stando\u201d en la festivalo PEJ estis la organizanto de IJK kaj pro tio ni ne povis engag\u0302ig\u0302i en la iniciato. Tamen la organizantoj uzis la emblemon de PEJ en la reklamado de sia arang\u0302o. Ekde tiu tempo en c\u0302iu sinsekva jaro PEJ decidas ne okupig\u0302i oficiale pri la afero, diras Tobiasz Kubisiowski, la nuna sekretario de PEJ."}, {"text_idx": "#000016", "text": "Ni demandis al Fernando Maia, la vicprezidanto de UEA, kial UEA decidis prioritatigi g\u0302uste c\u0302i tiun projekton kaj elspezi monon por loka informado, kiu kutime ne estas la tasko de UEA."}, {"text_idx": "#000020", "text": "\u2013 Aparte la Festivalo Pol'and'Rock ne estas simpla, malgranda loka evento. La festivalo atingas la rangon de la plej popularaj muzikeventoj en Eu\u0306ropo, kun preskau\u0306 miliono da partoprenantoj, kio sendube pravigas disvastigon de nia afero en tia medio. Ne hazarde internaciaj grupoj kiel Greenpeace kaj Amnestio Internacia de longe c\u0302eestas la eventon, kaj tre agorde ankau\u0306 al Esperanto indas c\u0302eesti. Au\u0306 ne?"}, {"text_idx": "#000021", "text": "Fernando Maia atentigas, ke c\u0302i-jare UEA elspezos maksimume mil eu\u0306rojn por la pola festivalo Pol'and'Rock, se venos du mil eu\u0306roj en donacoj."}, {"text_idx": "#000022", "text": "\u2013 La elspezo por Pol'and'Rok ne estas konsidereble pli alta ol aliaj elspezoj por subteni informagadojn au\u0306 sponsori eventojn, kiel Polyglot Gathering. Kaj por fini, gravas al UEA la subteno al tiu juneca evento, c\u0302ar g\u0302i junigas la agadojn kadre de UEA, kio ankau\u0306 estas iugrade celata de la pasinta kaj nuntempa estraroj en nia asocio."}, {"text_idx": "#000023", "text": "Libera Folio: UEA subtenas la informadon en la koncerna festivalo ekde 2017. C\u0302u oni iel pritaksis la g\u0302isnunan sukceson de la investo? Se jes, kion oni atingis? Se ne, kial ne?"}, {"text_idx": "#000024", "text": "\u2013 Jes, certe. La teamoj pritaksis kaj konscias pri punktoj plibonigendaj. Ili estas. Certe la kvar unuaj jaroj ankorau\u0306 ne estas la perfekta formo, sed la organizo de la agado progresas. El la raporto de Halina Komar (Revuo Esperanto au\u0306 ) eblas legi, ke s\u0302i kalkulas je la helpo de pluraj valoraj junuloj. Por 2020 ni intencas pli bone organizi la fortojn inter UEA, TEJO, PEA, PEJ kaj CEM \u2013 por pli bone kaj konstrueme profiti el la investo en tiu evento."}, {"text_idx": "#000025", "text": "Do, evidente UEA mem ne faris sendependan takson pri la eventualaj sukcesoj de la g\u0302isnuna informa agado c\u0302e la pola festivalo. Anstatau\u0306e ec\u0302 la revuo de UEA publikigis lau\u0306dan raporton verkitan de la c\u0302efa organizanto de la subvenciata informa agado."}, {"text_idx": "#000026", "text": "En la raporto ne estas menciite, ke ec\u0302 unu homo lernus Esperanton sekve de la agado. Ja estas menciite, ke unu interesita persono efektive pretis organizi Esperantan agadon en sia regiono."}, {"text_idx": "#000030", "text": "UEA kas\u0302as informojn pri siaj fondaj\u0302oj"}, {"text_idx": "#000038", "text": "Necesas fari \"propagandon\" rete, krei multege da esperantistaj afis\u0302igeblaj\u0302oj, en la angla sed ankaux en aliaj naciaj lingvoj, ne sole en euxropaj lingvoj : ankaux en ekzemple la araba, la turka, la japana, la hindia, ktp.\nEsperantistoj kapablu en 2020 fejsbukumi kaj afis\u0302igi aferojn pri Esperanto en naciaj lingvoj! Ni bezonas verdigi la reton.\nLa politikistoj jam komprenis tion : la usona prezidenta baloto ekzemple estos gajnita per la reto.\nKaj agadi tiel estas kvazaux senpaga : ne bezonas printigi milojn da afis\u0302oj!"}, {"text_idx": "#000042", "text": "Mi ne diris, ke oni ne plu devas agadi en festivaloj kaj tiel plu.\nLa moderna komunikado estas reta. Nu, necesas ankau\u0306 fari tion en naciaj lingvoj al cele informi al neesperantistoj pri Esperanto, ne sole al cele informi al la esperantistoj."}, {"text_idx": "#000044", "text": "Multege da homoj ne konas la ekziston de Esperanto. Tio devas s\u0302ang\u0302i."}, {"text_idx": "#000053", "text": "Belege, ke Libera Folio povis utiligi la larg\u0302an foton, kiun mi vane petis de la organizantoj. La festivalo okazas proksime al la multmilionlog\u0302antara urbo Berlin kaj estas facile atingebla per rekta trajno. Ec\u0302 trans la limo sen dogano. Sed la organizantioj neniam pretis kunlabori kun la berlina organizo, kiu kontraste al PEA kaj PEJ volonte subtenus varbajn aktivecojn, se oni scius pri ili iomete antau\u0306e. Rilate UEA la festivalo aspektas kiel la plej lasta pajlero, c\u0302ar la oficialaj polaj organizoj (landaj asocioj de UEAa) vegetas kaj okupig\u0302as pri si mem. Kompreneble ili ne gajnas membrojn, se ili ne c\u0302eestas. Ne estas la tasko de aliaj alkonduki membrojn por ili."}, {"text_idx": "#000054", "text": "La propagando estas necesa, sed ne plej necesa hodiau\u0306 por Esperanto. La plej necesa estu plikvalitigo de esperantistoj kaj fakaj agadoj, au\u0306 interna plibonigado. Fakte sur la retpag\u0302aro ne mankas informo pri Esperanto, sed mankas fakaj agadoj de Esperanto. Tio donas al la publikaro, ke Esperanto estas senutila kaj nelerninda por valora tempo, au\u0306 estu sufic\u0302e, se mi konas g\u0302ian nomon! Pro tio mi okupas min je la faka agado ol je fanfarona propagando."}, {"text_idx": "#000058", "text": "Antau\u0306 2 semajnoj mi raportis pri la pasintjaraj fejsbukaj reklam-kampanjoj de nia Esperanto-Centro (Lingvo-Studio) en Budapes\u0302to. Ni elspezis nur c\u0302. 300 mil forintojn ( = c\u0302. 1000 eu\u0306roj = averag\u0302a monata salajro en Hungario). Pere de g\u0302i estis atingitaj 566.514 personoj (pli ol duonmiliono), kiuj pli ol 24 mil fojojn klakis sur nian reklambildon, kaj venis al niaj koncernaj retaj kaj fesbukaj pag\u0302oj... (pli detale vidu la raporton c\u0302e ) \u2013 La foruzita sumo por pola festivalo estis 12-foje pli granda ol nia tuta pasintjara bug\u0302eto..."}, {"text_idx": "#000072", "text": "Por trovi vojojn al pli efika diskonigado kaj utiligado de Esperanto, necesas analizi kondic\u0302ojn, en kiuj la Esperanto-komunumo trovig\u0302is antau\u0306e kaj trovig\u0302as nun."}, {"text_idx": "#000077", "text": "Mi (memstare, memzorge) c\u0302eestis c\u0302iujn festivalojn kiam okazis la informado kaj spertis la informkampanjon pri Esperanto. Krom 2019 pro la samtempa IJK."}, {"text_idx": "#000078", "text": "Eblas disputi c\u0302u UEA finance subtenu g\u0302in. PEA kaj PEJ s\u0302ajne ne havas sufic\u0302e da mono kaj homfortoj. La Esperanta organizo \u201dMultkultura Edukcentro\u201d en Nowy Sa\u0328cz vidis unikan s\u0302ancon kaj prenis g\u0302in. Jes, kunlabori kun ili povas esti ne c\u0302iam simpla.\nPor nec\u0302eestintoj: Kio okazas dum PollandRok?\nDum 4 vesperoj kaj noktoj de la c\u0302efaj tagoj estas koncertoj, dumtage kaj posttagmeze la pli ol 500.000 partoprenantoj de la muzikfestivalo c\u0302irkau\u0306vagadas la vastan terenon, multaj vizitas la \u201dAFA-monton\u201d kun kulturo, diskutoj kaj organizoj kiel Greenpeace kiuj prezentas sin. Homoj preterpasas la Esperanto-budon, c\u0302iuj vidas la afis\u0302egon, kelkaj kunportas informilon hejmen. Kaj kelkaj ec\u0302 tiom interesig\u0302as ke ili sidas tie longe kaj au\u0306skultas kio estas Esperanto kaj kion eblas fari per g\u0302i. Mi mem partoprenis unu sesion de la rapidkurso kaj -informado de Stano Marc\u0302ek. La tendo estis plena kun proksimume 60 homoj. Dum lia pli ol 30-minuta prezentado de la lingvo kaj g\u0302iaj utiloj li kaptis la atenton de la festivalanoj tiom, ke apenau\u0306 iu foriris.\nMultaj subskribis subten-liston pri Esperanto, en la pola, do mi ne scias detalojn.\nAntau\u0306 kelkaj jaroj ludis Jomo."}, {"text_idx": "#000079", "text": "Kompreneble tia informado ne tuj donas amason da membroj kaj aktivuloj, sed se vi kalkulas ke tia prezentado okazis kelkfoje tage en plena tendo estis eble en c\u0302iu jaro po mil partoprenantoj de la detala prezentado. Kaj certe miloj libervole prenis inform-flugfoliojn. Neniu altrudis al homoj informilon kiujn preskau\u0306 c\u0302iuj tuj forj\u0302etas.\nReklamo: Legu pli en mia retpag\u0302o pri \u201ePollandRok kiel memzorganto\u201c: (tro da teksto, mi scias)."}, {"text_idx": "#000083", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000084", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]